INDLEDNING. 



11 ovedopgaven for min Rejse til Vestindien i 1905 — 1906 var den: at faa 

 Lejlighed til at bestemme Livsformen hos de enkelte Arter af Blomsterplanter 

 indenfor et begrænset Omraade i et tropisk Klima, i foreliggende Tilfælde paa de 

 danske vestindiske Øer, for derved at faa Materiale til Fremstillingen af det bio- 

 logiske Spektrum for et forholdsvis regnfattigt tropisk Lands Vedkommende. Selv 

 om jeg haaber senere at faa Lejlighed til at give mere detaillerede Oplysninger om 

 biologiske Forhold hos en Del af Dansk Vestindiens og St. Domingos Blomsterplanter, 

 har jeg dog allerede paa en vis Maade givet Hovedresultatet af mine Undersøgelser, 

 der ganske vist kun fylder en Linie, nemlig det paa Livsformernes Statistik grundede 

 biologiske Spektrum for St. Thomas og St. Jan, som jeg har meddelt Side 129 i min 

 Bog „Planterigets Livsformer og deres Betydning for Geografien"; der 

 er her givet et Udgangspunkt for en sammenlignende Undersøgelse af de forskellige 

 Tropelandes Planteklima o: Klimaet som Betingelse for en bestemt 

 Vegetation og udtrykt ved det statistiske Forhold mellem samtlige 

 Arters Livsform bestemt ved Tilpasningen til at overleve den ugun- 

 stige Aarstid. 



Foruden dette mit Hovedformaal, saa vidt muligt at bestemme Livsformen 

 hos de enkelte Arter, havde jeg stillet mig forskellige mindre Opgaver, som jeg 

 agtede at give mig af med, hvis Tid og Lejlighed gaves; saaledes blandt andre en 

 Undersøgelse af Naturforholdene og Vegetationen paa de Alluvialdannelser, som hist 

 og her findes ved de danske vestindiske Øers Kyster; min Hensigt hermed var 

 navnlig den, at faa et Grundlag for en sammenlignende Undersøgelse af den Vege- 

 tation, som findes paa væsentlig samme Bund men i forskellige Klimater, 

 f. Eks. i Dansk Vestindien og i Danmark, især for derigennem at se, i hvilken Grad 

 Klimaet, ogsaa indenfor et saa specielt Omraade som de alluviale Slranddannelsers 

 Formationer, giver sig Udslag i Vegetationens biologiske Spektrum. 



Alluviale Stranddannelser findes jo i alle Klimater og kan være af forskellig 

 Beskaffenhed. Der er ganske vist ikke altid skarpe Grænser mellem de forskellige 

 Stranddannelser, men i Almindelighed kan man dog skelne mellem de af grovere 

 uorganiske Bestanddele (Sand, Grus) sammensatte Aflejringer og de Aflejringer, som 

 bestaar af finere Bestanddele (Ler, Slam, osv.); de første findes som bekendt især 

 paa ubeskyttet Kyst, de sidste paa beskyttet Kyst; de to Lokaliteters Vegetation er 



1- 



